Tartu lastekirjanduse auhinna võitis Triinu Laan
#000000
Raamatu ja roosi päevaks, 23. aprilliks on selgunud Tartu lastekirjanduse auhinna (Lapsepõlve auhind) tänavune laureaat. Auhinna võitis Triinu Laan raamatuga „Luukere Juhani juhtumised”, mille andis välja kirjastus Päike ja Pilv.
#000001
Auhinnale kandideerisid 2020. aastal ilmunud laste- ja noorsooraamatud. Auhinna pidulik üleandmine toimub 12.-16. oktoobriks kavandatud Tartu laste- ja noortekirjanduse festivalil.
#000002
Triinu Laane sulest on varem ilmunud eesti- ja võrukeelse paralleeltekstiga „Suur must koer. Suur must pini“ (2007, Triinu Ojari nime all), „Vana katkine tass. Vana katskinõ kass“ (2016) ja „Krutskiline tita. Päähäkääntäv tita“ (2019). Raamat „Vana katkine tass“ pälvis 2017. aastal Eesti Lastekirjanduse Keskuse poolt väljaantava Aasta Rosina auhinna. Nii nagu „Luukere Juhani juhtumised“ tänavu, oli ka „Vana katkine tass“ Kultuurkapitali kirjanduse sihtkapitali aastauhinna nominent lasekirjanduse kategoorias.
#000003
Lapsepõlve auhinna võitnud raamatus jutustab Triinu Laan loo sellest, kuidas luukere Juhan läheb suure kooli anatoomiaklassist pensionile ning asub elama taadu ja memme juurde metsatallu. Žürii esinaise Tiia Kõnnussaare sõnul on raamatus vaikselt muinasjutuks muutuva eestlase omailma kirjeldust, arhetüüpset taluromantikat ja mahedat huumorit, tsimarukene võro kiilt ja mõnusa kiiksuga tegelased. Raamat koos hästi kokku passivate Marja-Liisa Platsi illustratsioonidega meenutab vanavanemate tähtsust, mõjub elujaatavalt ning õpetab leppima selle osaga elust, mida muuta ei saa.
#000004